hu pl hu hu hu hu hu hu sv hu hu hu hu hu hu hu hu hu en en hu en hu sv en hu en hu fr en hu en hu de en hu en hu de en tr en hu fr en hu en hu fr en tr en hu fr en tr en hu sv en hu en hu en en az en hu en hu hu hu hu hu hu en hu en hu en hu hu hu hu hu hu en hu fr fr hu hu en hu nl hu hu hu hu hu ceb en hu id hu fr et fr hu hu hu hu hu en hu nb hu hu hu hu et hu hu hu es hu hu hu sk hu hu hu hu hu hu hu hu hu de hu hu hu hu
Törökország (nyugat): Isztambul, Égei-tenger, Lükia - Eupolisz.hu
Rólunk Rólatok A csapat Állás Elérhetőség Partnereink
Útjainkról Szállás Túranehézségek Kedvezmény Változtatások
Isztambul nyüzsgő nagyvárosa, Kis-Ázsia történelni emlékei, Pamukkale csodavilága és a Lükiai-út legszebb panorámái és strandjai
A mindenkori határátlépési információkról a konzuli szolgálat oldala ad aktuális és részletes tájékoztatást. Mindenki maga felelős azért, hogy azoknak a személyi feltételeknek megfeleljen, amik az utazáshoz szükségesek!
Egy igazi időutazásra invitálunk! Utunk során olyan városokba, vidékekre látogatunk, melyek valamilyen módon formálói voltak a történelemnek – vagy maga a történelem formálta őket. Isztambul, Bizánc vagy Konstantinápoly? Ha a kövek mesélni tudnának… Miket mondana az 1500 éves, földalatti víztározó, Trója, Pergamon és Efeszosz városa? Hierapolisz alatt a világhírű Pamukkale hófehér teraszaiban gyönyörködünk, majd a tengerparton teljesen átadjuk magunkat a mediterráneum nyújtotta élményeknek. Érintjük a Lükiai-út néhány állomását, káprázatos panorámákkal. Kiváló szállodákban pihenünk esténként, többször megmártózunk a tengerben, és nagyon finomakat eszünk. Úgyhogy lesz múlt és jelen, lazulás és felfedezés, kultúra és természet.
Repülőjáratunk függvényében érkezés Isztambulba, majd becsekkolunk a szállodába, ahonnan utunk indul. A következő 3 éjszakára berendezkedünk szállodánkban. Amennyiben időnk engedi, este megnézhetjük a fényárban úszó Kék Mecsetet, az Hagia Sophiát, de lesétálhatunk a Topkapı Szeráj előtt elterülő híres Aranyszarv-öbölhöz is. Szállás: szálloda, reggelivel.
Isztambul: Hagia Sophia, Kék Mecset, nagy bazár
Az egész napot a belvárosban töltjük. Idegenvezetőnk kalauzolásával megmerítkezünk a szultánok egykori világában. Itt találkozik a Kelet és a Nyugat, a hagyományos és a modern. A hét dombra épült óvárosban tekinthető meg a világ egyik legnagyobb egyházi építménye, a mecsetté alakított Hagia Sofia, és a török építőművészet csúcspontja, a Sultan Ahmet Camii (Kék Mecset). A Nagy Bazárban több órát fogunk eltölteni, a mesés kelet világának forgatagában. Alkudni kötelező! Este fakultatív program keretében hajókiránduláson vehetünk részt a Boszporuszon. A vízen ringatózva csodálhatjuk meg a szebbnél-szebb palotákat, kis kikötőket, a metropolisz luxusát. Az Európát és Ázsiát összekötő hidak alatt eltörpül a bárkánk. Utunk végén a fényben úszó Konstantinápoly gyöngyszemeiben gyönyörködhetünk. A parton vacsorára vehetünk egy vaslapon sült halas szendvicset. Akinek még maradt energiája, nekivághat felfedezni Isztambul éjszaka is folyamatosan pezsgő világát. Szállás: szálloda, reggelivel.
Isztambul: Topkapı palota, fűszerbazár, ciszterna, Galata-torony, Arany Szarv-öböl
Egy nap alatt képtelenség a tengernyi látnivalót végig nézni, így marad bőven felfedezésre váró hely mára is. A Topkapı palota szinte felfoghatatlan mennyiségű érdekességet mutat, amelynek csak egy része romantikus… Igaz, hogy a szultán háreme is itt élt, de 400 évig ez volt az Oszmán Birodalom szigorúan vett központja. A közelben egy rejtett világba ereszkedhetünk le. A város alatt 1.500 éve megbújó víztárolók egyikét kereshetjük fel. A hatalmas terem mennyezetét masszív oszlopok tartják, amelyek között akad érdekesség is: Medúza fejét vésték kőbe. A kellemes hűsölés után kicsit elveszhetünk a fűszerbazárban, és elkalandozhatunk a város kissé távolabb eső részeibe is. Szállás: szálloda, reggelivel.
Reggeli után bepakolunk buszunkba, és megkezdjük utazásunkat dél felé. Rodostóba a délelőtti órákban érkezünk meg. Itt meglátogatjuk a Rákóczi-múzeumot, II. Rákóczi Ferenc fejedelem lakóházát, amelyben 15 évig élt száműzetésben. Rodostóból továbbindulunk a Dardanellák felé. Az egyik leghíresebb I. világháborús hadszíntér emlékének megtekintése után átkompolunk Ázsiába. Első lépésünket Ázsia földjén egy fényképpel tesszük halhatatlanná, majd felfedezzük a legendás ókori várost, Tróját. Sőt, bemászhatunk a legendás falóba is. Az éjszakát Çanakkale lüktető városában töltjük. Szállás: szálloda, reggelivel.
Reggel ismét összepakolunk és indulunk Pergamon felé. A Világörökség Listán szereplő ókori város fénykorát az Attalidák uralkodása alatt élte, több mint 2.000 éve. Maradványai, a könyvtár, a 10.000 fős színház, Athéné temploma romjaikban is fenségesek. A dombról leereszkedve a ma is élő, nyüzsgő Bergamában teszünk egy rövid sétát, majd továbbindulunk a tengerpart felé. Este Kuşadası-ban foglaljuk el szállodánkat. Betekinthetünk a város éjszakai életébe: éttermek, teázók, baklavás cukrászdák, és fürdőzésre csábító tengerpart vár minket. Igazi mediterrán hangulat fogad, kék tenger, homokos part, leanderes sétány, bazárok, zenés mulatók. Itt érdemes kipróbálni a kis házi éttermek vendégszeretetét, sültjeit és persze borait. Szállás: szálloda, reggelivel.
A mai napunk első megállója a gyönyörű állapotban lévő Ephesos. A város egykori utcáin sétálva megfigyelhetjük a fejlett csatornarendszert, a házak homlokzatát, a könyvtár míves boltozatát, és kipróbálhatjuk, hogy a színházban valóban hallható-e a beszéd a legfelső sorból. A szintén közeli Artemis-templom az ókori világ hét csodájának egyike volt, méreteiről egy rekonstruált oszlop árulkodik. Felkeressük Szűz Mária házát, ahol Krisztus halála után élt. Innen egy merőben más életérzést sugárzó kis településre, Şirince-be megyünk. Ez a hellenisztikus kis falu gyümölcsborairól híres. Délután indulunk tovább utazásunk egyik fénypontja, Pamukkale felé. Az itt található édesvízi mészkő csodálatos formavilága szerepel az UNESCO Világörökség Listáján. Az estét a hófehér teraszok alatt elterülő város egyik szállodájában töltjük az estét. Szálloda, reggelivel.
A nap első felét a gyönyörködésnek és a fürdőzésnek szenteljük. Bejárhatjuk a közeli ókori fürdőváros, Hierapolisz romjait, és megmártózhatunk egy medencében, melyet Pamukkale hőforrásai táplálnak. A víz alatt római kori oszlopok fekszenek, olyan az ember érzése, mintha egy időutazáson venne részt. A leanderes oázistól karnyújtásnyira mesés állapotban fennmaradt görög színházat látogathatunk meg. Délután útra kelünk, és szinte meg sem állunk a Földközi-tenger partjáig. Persze Fethiyében muszáj megállnunk, hogy a város szélén található híres sziklasírokat megtekinthessük. Innen már csak néhány kilométer, Ölüdeniz, a Lükiai-út egyik legszebb városa, ahol 3 éjszakát töltünk. Szállásunk elfoglalása után egy különleges napnyugtanéző programra igyekszünk: felvonóval suhanunk fel a közeli Babadag csúcs tetejére, ahonnan nemcsak a napnyugtát, de a környező partvonalat, az elkövetkező napok túráinak helyszínét is szemrevételezhetjük. Szállás: szálloda, ellátás: reggeli.
Ma egy rendkívül látványos kirándulásra indulunk a Lükiai-útvonal mentén. Busszal utazunk Kabak faluig, ahonnan meredek ösvényen ereszkedünk le a helyi gyönyörű öbölbe. Innen egy izgalmas vonalvezetésű, több kaptatóval és remek kilátópontokkal tűzdelt útvonalon jutunk el a paradicsomi környezetben, sziklaöblök és fenyvesek ölelésében megbúvó eldugott kis homokos strandszakaszra, aminek mi más is lehetne a neve, mint Paradise beach! Jól fog esni a strandolás a hűsítő hullámok között! Strandolás, hullámfürdőzés után a már megismert útvonalon túrázunk vissza Kabakba, majd onnan Ölüdenizbe. Aki a túrát kihagyná, természetesen Kabak strandján is lazulhat ez idő alatt. Szállás: szálloda, ellátás: reggeli.
Ölüdeniz / hajókirándulás: Pillangó-völgy
Pihenőnap Ölüdenizben. Az előző napok gazdag programjai után, a hazautazás előtt nem marad más hátra, mint hogy élvezzük a napfényt, a hullámokat a Földközi-tenger egyik legszebb partvidékén. Választhatjuk a strandolást Ölüdeniz tengerpartján, a híres lagúna mentén, de aki még maradandóbb élményekre vágyik, azokkal egy fakultatví hajókirándulás keretében a Pillangó-völgybe látogathatunk. A nap végén egy hangulatos étteremben megtartjuk búcsúestünket, s átbeszéljük utazásunk meghatározó élményeit. Szállás: szálloda, ellátás: reggeli.
A mai napon elbúcsúzunk Törökországtól, szervezett programunk már nincs. A repülőjárat indulásától függően megkezdjük hazautazásukat. Ellátás: reggeli.
Törökország: Kappadókia és Lükia
Elfelejtett jelszó | Regisztráció
Úttípus Dátum Időtartam Nehézség Földrész Ár Szabad helyek Busz / Repűlő
Izland: aurora borealis (5 nap)
Izland: aurora borealis (szilveszter)
Kanári-szigetek: Gran Canaria, Lanzarote
Svéd Lappföld, Norvégia (Lofoten): aurora borealis
Tanzánia szafari: Ngorongoro-kráter, Zanzibár
Törökország: Kappadókia és Lükia
Everest alaptábor trekking, Kala Pattar (Nepál)
2919 m - Olümposz
4167 m - Toubkal (Marokkó)
4566 m - Mount Meru (Tanzánia)
5895 m - Kilimandzsáró (v7s) (Machame-ösvény)
6893 m - Ojos del Salado (v7s)
8200 Veszprém, Szeglethy u. 1.
Telefon: 0036 88 871728
Telefon: 0036 20 3190881 | E-mail: info@eupolisz.hu
Adószám: 12600229-2-19 | Engedélyszám: U-000463
Bankszámlaszám: OTP : 11702036-20703451
Utazási szerződés Jogi nyilatkozat Engedélyünk